ཞིས་ཅིན་ཕིང་གིས་བསྟན་དོན།རིག་གནས་ཀྱི་གདེང་ཚོད་དང་བློ་བརྟན་གྱི་དད་སེམས་ལ་བརྟེན་དགོས།འགོ་ཁྲིད་ལས་བྱེད་པས་ཐོག་མའི་བསམ་འདུན་མ་བརྗེད་པ་དང་ཡང་དག་པའི་འགྲོ་ལམ་མཐའ་འཁྱོངས་བྱས་ཏེ་ངེས་པར་དུ་རིག་གནས་ཀྱི་གདེང་ཚོད་བརྟན་དུ་གཏོང་དགོས།ཀྲུང་ཧྭའི་ཕུལ་བྱུང་སྲོལ་རྒྱུན་རིག་གནས་དང་།གསར་བརྗེའི་རིག་གནས།སྤྱི་ཚོགས་རིང་ལུགས་ཀྱི་སྔོན་ཐོན་རིག་གནས་བཅས་ཀྱི་ནང་དོན་དང་ཉིང་བཅུད་མེད་ན།དད་སེམས་རྒྱུན་འཁྱོངས་བྱེད་མི་ཐུབ།ཏང་ཡོན་དང་ལས་བྱེད་པ་ཚོས་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་བློ་སྦྱོང་དང་བསམ་པའི་འཁྱེར་སོ་རྒྱུན་ཆད་མེད་པར་མཐོ་རུ་བཏང་སྟེ་ཐ་ཤལ་མེད་པར་བཟོ་བ་དང་མ་རབས་ཐ་ཤལ་ལས་གཡོལ་ནས་རང་གཅུན་ནན་སྒྲུབ་དང་།ཀུན་སྤྱོད་ལྡན་ལ་རང་བརྩི།སྤྱོད་གཙང་རང་འདོམས་བཅས་བྱས་ཏེ་གུང་ཁྲན་ཏང་མིའི་ཆབ་སྲིད་ངོ་བོ་ནམ་ཡང་གནས་ཐུབ་པ་བྱེད་དགོས།